《峻庵大中丞以会谳来禾公余过访喜赠 其二》
清代·钱陈群

江南开府发如漆，砚北尚书鬓似霜。昔赠双鱼劳远使，今移专节近吾乡。

与论治道扶根本，更挹名言见老苍。他日采梅乘兴去，好携赐杖访沧浪。

作者简介：（1686—1774）浙江嘉兴人，字主敬，号香树，一号柘南居士。钱纶光子。康熙六十年进士。授编修。官至刑部右侍郎。深受乾隆帝知遇，进诗必赐和，与沈德潜并称为江南二老。卒谥文端。有《香树斋诗文集》。